Diari Oficial de la Generalitat Valenciana


Sumari del DOGV 4841, del 14-09-2004 (2004/8966)

RESOLUCIÓ de 28 de juliol de 2004, del director general d'Arquitectura, d'acreditació de l'entitat de control de qualitat de l'edificació, Entidad para la Calidad de la Construcción de la Comunidad Valenciana, SA (ECC-CV), amb la referència 07001EPR/2004.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4841

Data del DOGV
:   14-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8966


Data del document
:   28-07-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * indústria de la construcció

RESOLUCIÓ de 28 de juliol de 2004, del director general d'Arquitectura, d'acreditació de l'entitat de control de qualitat de l'edificació, Entidad para la Calidad de la Construcción de la Comunidad Valenciana, SA (ECC-CV), amb la referència 07001EPR/2004. [2004/Q8966]
  
Andrés Marín Guzmán, en representació de l'entitat de control Entidad para la Calidad de la Construcción de la Comunidad Valenciana, SA (ECC-CV), sol·licita l'acreditació en el camp d'assistència tècnica que s'indica en la present resolució.
  
L'expedient d'acreditació s'ha tramitat de conformitat amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i mitjançant d'este s'ha comprovat el compliment dels requisits exigits pel Decret 186/2001, de 27 de novembre, del Govern Valencià.
  
En virtut d'això, a proposta de la Divisió de Qualitat en l'Edificació, esta direcció general resol:
  
Primer
  
Acreditar l'entitat de control Entidad para la Calidad de la Construcción de la Comunidad Valenciana, SA (ECC-CV), amb domicili social al carrer de l'Arquebisbe Mayoral, 14, de València, i oficina perifèrica al carrer de la Mare de Déu del Socors, 54, d'Alacant, amb la referència 07001EPR/2004, per al camp d'assistència tècnica definit pels criteris següents:
  
E- Àmbit de l'edificació: tot tipus d'edificació segons l'ús principal.
  
P- Procés de l'edificació: concepció tècnica de l'edifici i execució de les obres.
  
R- Requisits bàsics de l'edificació: seguretat estructural: tot tipus de fonaments i estructures.
  
Segon
  
La present acreditació tindrà validesa per un període de cinc anys, comptadors a partir de la data de la present resolució, i queda supeditada al compliment de les condicions establides en el Decret 186/2001, de 27 de novembre, del Govern Valencià, i en particular les indicades en els articles 2 i 4 del mencionat decret.
  
Tercer
  
Les inspeccions periòdiques, per a la verificació del compliment dels requisits de l'acreditació durant el període de validesa dels cinc anys, es realitzaran per inspectors del Servici de Control de Qualitat, de la Direcció General d'Arquitectura, amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 9 del mencionat Decret 186/2001, de 27 de novembre.
  
Les taxes vigents de l'acreditació i els costos de l'entitat col·laboradora, quan intervinga, hauran de ser satisfets per l'entitat de control acreditada.
  
Quart
  
Qualsevol variació en les condicions que serviren de base per a l'acreditació de l'entitat de control haurà de ser comunicada a esta direcció general en el moment en què es produïsca.
  
Contra esta resolució, que no posa fi a la via administrativa, es pot interposar un recurs d'alçada davant del secretari autonòmic d'Infraestructures, en el termini d'un mes, comptador des de la notificació, de conformitat amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
La present resolució es publicarà en el Diari Oficial de la Generalitat Valenciana, perquè se'n prenga coneixement.